विलायत पोर्टल : प्राप्त जानकारी के अनुसार चीन के सत्ताधारी दल कम्युनिस्ट पार्टी देश के पश्चिम में स्थित शिंजियांग प्रान्त में मुसलमानों को नाम बदलने पर मजबूर कर रही है । सूत्रों के अनुसार यहाँ पुलिस ने मुसलमानों के १६ साल से कम आयु के बच्चों का नाम बदलने का फरमान सुनाया है । गार्डियन की रिपोर्ट के अनुसार पुलिस ने आदेश जारी किया है कि १६ साल से कम आयु के बच्चों के धार्मिक नामों को बदल कर ऐसे नाम रखे जिन से उनके धर्म का पता न चले । जानकारी के अनुसार इस क्षेत्र में इस्लाम, क़ुरान , मदीना , अराफात, हज, जैसे १५ नामों पर प्रतिबंध लगा दिया गया है ।